કાનપુરમાં 20 નવેમ્બરના રોજ ઇન્દોર-પટના એક્સપ્રેસ અને 28 ડિસેમ્બરના રોજ સ્યાલદાહ અજમેર એક્સપ્રેસ પાટા પરથી ઉતરી જવાની ઘટનાની તપાસ કરતા, આ બંન્ને અકસ્માતોમાં એક જેવી જ પરિસ્થિતિ સામે આવી હતી. તપાસ દરમિયાન રેલવેના પેટ્રોલિંગ સ્ટાફને ધ્યાનમાં આવ્યું કે, 1 જાન્યૂઆરીના રોજ ફર્રુખાબાદ અને કાનપુરના અનવરગંજના કલ્યાણપુર અને મંધાના રેલવે સ્ટેશન વચ્ચેના રેલ ટ્રેક પરથા ફિશિંગ પ્લેટ ગાયબ હતી. કેટલીક જગ્યાઓએ રેલવે ટ્રેકને તોડવાની પણ કોશિશ કરવામાં આવી હતી. આ વાતો સામે આવતાં જ ભવિષ્યમાં અન્ય કોઇ અણધારા અકસ્માતોથી બચવા માટે આ મામલો સીબીઆઇને સોંપવામાં આવ્યો છે. એક સીબીઆઇ અધિકારીના જણાવ્યા મુજબ, સીબીઆઇની તપાસ દરમિયાન જો આ ઘટનાઓ પાછળ એખ જેવા જવાબદાર કારણો મળશે તો સાચી વાત સામે આવતા વાર નહીં લાગે.